CELEX: 32016R0283
Language: da
Date: 2016-02-24 00:00:00
Title: Kommissionens gennemførelsesforordning (EU) 2016/283 af 24. februar 2016 om tarifering af visse varer i den kombinerede nomenklatur

1.3.2016   
            
            
               DA
            
            
               Den Europæiske Unions Tidende
            
            
               L 53/1
            
         KOMMISSIONENS GENNEMFØRELSESFORORDNING (EU) 2016/283
   af 24. februar 2016
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. februar 2016.
      
         
            På Kommissionens vegne
         
         
            For formanden
         
         Stephen QUEST
         
            Generaldirektør for beskatning og toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En artikel overvejende udført i plastik i form af en tilspidset cylinder (såkaldt »LED-glitterlampe«), der er ca. 17 cm høj. Artiklen har en bred fod og spidser til i toppen, og midterdelen består af gennemsigtig plastik. Midterdelen er dekoreret på indersiden med en stiliseret figur, der forestiller en pige, og er fyldt med en gennemsigtig væske, som indeholder glitterpartikler.
                  Foden indeholder en række batteridrevne lysdioder (LED'er). Når artiklen rystes, lyser midterdelen blidt op i forskellige farver. Lampen lyser i ca. et minut, efter at den er blevet rystet.
                  Se billede. (1)
                  
               
               
                  3926 40 00
               
               
                  Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 3926 og 3926 40 00
                  Artiklen kan ikke tariferes som en lampe under pos. 9405, da den ikke hovedsagelig er beregnet til at oplyse f.eks. et rum, og er heller ikke en speciallampe (se også de forklarende bemærkninger til HS i pos. 9405, afsnit I, nr. 1 og 3).
                  Artiklens objektive karakteristika taget i betragtning, er den ikke i det væsentlige bestemt til underholdning for personer (børn eller voksne) (se også de forklarende bemærkninger til HS, pos. 9503, afsnit D). Tarifering under pos. 9503 som legetøj er derfor også udelukket.
                  Grundet dens objektive karakteristika tjener artiklen først og fremmest som dekorationsgenstand. Lysfunktionen tjener kun til at forstærke den dekorative effekt.
                  Artiklen skal derfor tariferes under KN-kode 3926 40 00 som andre dekorationsgenstande af plast.
               
            
         (1)  Billedet er kun vejledende.